3. ΒΑΣΙΛΙΚΟΝ ΔΙΑΤΑΓΜΑ της 3/7 Ιαν.1937 Περί του χρόνου φοιτήσεως εις το Πειραματικόν Σχολείον των καλουμένων προς φοίτησιν λειτουργών Μέσης Εκπαιδεύσεως. ΄Εχοντες υπ’ όψει το άρθρ.11 του υπ’ αριθ. 247/1936 Α.Νόμου «περί καταργήσεως και μετατροπής σχολείων της Μέσης εκπαιδεύσεως» προτάσει του Ημετέρου Υπουργού Θρησκευμάτων και Παιδείας στηριζομένη εις γνώμην του Επόπτου του Πειραματικού Σχολείου και την υπ’ αριθ.831/1936 γνωμοδότησιν του Συμβουλίου της Επικρατείας, ληφθείσαν εν τη συνεδριάσει αυτού της 26 Νοεμβρίου ε.ε.απεφασίσαμεν και διατάσσομεν: ΄Αρθρ.1.-Οι κατά το άρθρ.11 του υπ’ αριθ.247 π.ε. Α.Ν. της 17 Οκτ.1936 «περί καταργήσεως κλπ. σχολείων τινων Μ. Εκπαιδεύσεως καλούμενοι προς φοίτησιν εις πειραματικόν σχολείον λειτουργοί της Μέσης Εκπαιδεύσεως οφείλουσι να παρουσιασθώσι προς εγγραφήν εις τον Διευθυντήν του Πειραματικού σχολείου μέχρι της 1 ης  Οκτωβρίου εκάστου έτους, εγγράφονται δ’ υπ’ αυτού εις το επί τούτω ειδικόν βιβλίον, της ασκήσεως αυτών λογιζομένης από της 15 Οκτωβρίου μέχρι της συμπληρώσεως έξι εργασίμων μηνών. Κατά το τρέχον έτος αι εγγραφαί θα γίνουν μέχρι 12 Ιαν.1937 η δε άσκησις θα λογισθή αρχομένη από 15 ιδίου μηνός. Η υπό του άρθρ.12 του ειρημένου Νόμου αμοιβή καταβάλλεται εις τους δοκίμους από της ημέρας, καθ’ ην κατά τα ανωτέρω άρχεται η άσκησις αυτών. 32.Δ.θ.2-3 Πειραματικά Σχολεία ΄Αρθρ.2.-Κατά τον χρόνον της φοιτήσεώς των εις το Πειραματικόν Σχολείον οι δόκιμοι οφείλουσι. 1.Να παρακολουθώσιν ομού μετά των εν τω Πανεπιστημίω μετεκπαιδευομένων δημ/λων τα κατά τον χρόνον της ασκήσεώς των διδασκόμενα εν τω Πανεπιστημίω Παιδαγωγικά μαθήματα και μαθήματα γενικής και σχολικής υγιεινής. 2.Να παρακολουθώσι κατά τον αυτόν χρόνον ένα των τακτικών καθηγητών της Σχολής εις ην ανήκουσι. Και δη οι της Φιλοσοφικής Σχολής ένα των καθηγητών της Αρχαίας Ελληνικής φιλολογίας, οι του Μαθηματικού Τμήματος της Φυσικομαθηματικής Σχολής ένα των καθηγητών των μαθηματικών. Ενός 5 ημερών από της ενάρξεως της φοιτήσεώς των εις το Πειραματικόν σχολείον υποχρεούνται να δηλώσωσιν εγγράφως εις τον Διευθυντήν αυτού το όνομα του Καθηγητού του Πανεπιστημίου, ούτινος το μάθημα προτιμώσι να παρακολουθήσωσιν εις το τέλος του εξαμήνου υποχρεούνται να προσαγάγωσιν απόδειξιν του οικείου καθηγητού περί της τοιαύτης παρακολουθήσεως. ΄Ανευ της τοιαύτης αποδείξεως, ως και άνευ της προσαγωγής αποδείξεως ακροάσεως των μαθημάτων της Παιδαγωγικής και Υγιεινής δεν γίνονται δεκτοί προς εξέτασιν. 3.Μετέχουσι των τελουμένων γενικών συνεδριών του Πειραματικού Σχολείου, εν αις κρίνονται αι γενόμεναι διδασκαλίαι ή υπό τινος του διδακτικού προσωπικού, ή υπό τινος των ασκουμένων. 4.Αναλαμβάνουσι την διεξαγωγήν μικράς εργασίας Ψυχολογικής, ή Παιδαγωγικής,οριζομένης εις αυτούς υπό του επόπτου από της αρχής της εγγραφής των και συνισταμένης ή εις την διαπραγμάτευσιν θέματος θεωρητικού, ή εις στατιστικήν εργασίαν, ή εις πειραματικήν έρευναν ή παρατήρησιν επί μαθητών. 5.Παρακολουθούσι μαθήματα εις τας τάξεις του Πειραματικού σχολείου κατά πρόγραμμα καθορισθησόμενον υπό του Επόπτου και του Δ/ντού του Πειραματικού Σχολείου. Μετά την παρακολούθησιν των ωρισμένων μαθημάτων αναλαμβάνει έκαστος διδασκαλίας εν τω σχολείω ο αριθμός ο τρόπος της εκτελέσεως των οποίων ορίζεται ωσαύτως υπό του επόπτου και του Δ/ντού του Πειραματικού σχολείου. 6.Παρακολουθούσιν τας γινομένας μετρήσεις των μαθητών του Πειραματικού σχολείου προς διάγνωσιν της Σωματικής και Ψυχικής αυτών καταστάσεως ασκούνται δε εις την εκτέλεσιν τοιούτων μετρήσεων. 7.Ασκούνται εις το ψυχολογικώς παρατηρείν παίδας και καταρτίζειν ψυχογραφήματα αυτών. 8.Ασκούνται εις την εκτέλεσιν παιδολογικών πειραμάτων ποικίλης φύσεως. 9.Μετέχουσι των συγκεντρώσεων των γονέων των μαθητών του Πειραματικού σχολείου και των παντοίων μαθητικών συγκεντρώσεων καθόλου, παρακολουθούσιν όλους τους εν τω σχολείω τούτω εφαρμοζομένους τρόπους προς ορθήν αγωγήν των μαθητών αυτού. ΄Αρθρ.3.-«΄Αμα τη λήξει της εξαμήνου εξασκήσεως οι δόκιμοι υφίστανται ενώπιον της κατά νόμον επιτροπής γραπτήν και προφορικήν εξέτασιν. Η γραπτή εξέτασις συνίσταται: 1) εις την διαπραγμάτευσιν από επιστημονικής απόψεως, θέματος, εκ των εν τω γυμνασίω διδασκομένων της ειδικότητος εκάστου, 2)εις την επεξεργασίαν από μεθοδικής απόψεως ετέρου θέματος, όπερ παρέχεται αυτοίς ως μεθοδική ενότης, η δε προφορική εις την διαπραγμάτευσιν θέματος εκ του κύκλου των υπό του καθηγητού της Παιδαγωγικής διδασκομένων μαθημάτων (Ψυχολογίας του παιδός ή Σωματολογίας του παιδός ή της ψυχολογίας των ατομικών διαφορών). Τον γενικόν βαθμόν της εξετάσεως δίδει ο μέσος όρος 5 βαθμών, ήτοι των δύο βαθμών των διδομένων εις την γραπτήν εξέτασιν, ενός βαθμού διδομένου εις την προφορικήν εξέτασιν της Ψυχολογίας του παιδός ή Σωματολογίας του παιδός ή της Ψυχολογίας των Ατομικών Διαφορών, ετέρου βαθμού διδομένου εις την προφορικήν εξέτασιν της παιδαγωγικής ή της Διδακτικής και του πέμπτου βαθμού του δοθέντος υπό του Πειραματικού σχολείου εις την επιστημονικήν παιδαγωγικήν εργασίαν την παρασκευασθείσαν υφ’ εκάστου. Επιτυχών θεωρείται ο λαβών γενικόν βαθμόν τουλάχιστον καλώς(πλήρες 6). Πτυχιούχος μη λαμβάνων την βάσιν εις μίαν ή δύο των επί μέρους εξετάσεων τούτων υποχρεούται να υποστή εκ νέου την εξέτασιν εις α μαθήματα απέτυχε, τον προσεχή Οκτώβριον. Πτυχιούχος μη λαμβάνων την βάσιν εις πλείονας των δύο εξετάσεων, ή λαμβάνων γενικόν βαθμόν κατώτερον του πλήρους καλώς 6 απορρίπτεται. Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος». Το άρθρ.3 αντικατεστάθη ως άνω δια του Β.Δ.15/24 Σεπτ.1937. Περί του τρόπου εγγραφής μαθητών εις τα Πρότυπα Πειραματικά Σχολεία βλ. Απόφ. Υπ. Παιδείας αριθ. 65570/1971 (ανωτ. σελ. 350,47). (Αντί της σελ.409(α) Σελ.409(β) Τεύχος 465-Σελ.93 Πειραματικά Σχολεία 32.Δ.θ.3 